19. ΑΠΟΦΑΣΙΣ ΥΠΟΥΡΓΟΥ ΔΙΚΑΙΟΣΎΝΗΣ – ΟΙΚΟΝΟΜΙΚΩΝ Αριθ. 183934 της 1/21 Οκτ. 1938 Περί τρόπου ενεργείας των προκαταβαλλομένων τελών της ενώπιον του Συμβουλίου Επικρατείας διαδικασίας. (Εκδίδεται κατά τα άρθρ. 2 και 3 του από 1/6 Σεπτ. 1930 Π.Δ/τος "περί συστάσεως ταμείου δικαστικών εισπράξεων Αθηνών"). Καθορίζομεν όπως η είσπραξις των προκαταβαλλομένων τελών της ενώπιον του Συμβουλίου της Επικρατείας διαδικασίας ενεργήται δια των επιμελητών εισπράξεως του ταμείου δικαστικών εισπράξεων Αθηνών, κατά τα ειδικώτερον οριζόμενα δια της υπ' αριθ. 77640 25 Μαΐου 1931 αποφάσεως ημών, δημοσιευθείσης εις το υπ' αριθ. 77 της 13/6/1931 φύλλον του Β΄τεύχους της Εφημερίδος της Κυβερνήσεως. Καθ' όμοιον τρόπον θέλει ενεργείσθαι εφεξής και η είσπραξις των παραβόλων. Δια τον τρόπον της αποδόσεως των τελών και παραβόλων, της καταπτώσεως τούτων υπέρ του Δημοσίου, της ανταλλαγής των διπλοτύπων δι' ενσήμου χάρτου, και της πιστώσεως του υπολόγου του ανωτέρω ταμείου θα ισχύσωσι τα καθοριζόμενα δια της μνησθείσης υπ' αριθ. 77640 του 1931 αποφάσεως ημών "περί καθορισμού τρόπου εισπράξεως των προκαταβαλλομένων τελών και προστίμων επί πάσης πολιτικής υποθέσεως των εν Αθήναις δικαστηρίων". 6.ΑΑ.α.19 Συμβούλιο Επικρατείας 